Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 206/13/8803	Košice II, 19.8.2013
EEČ : 2-64-265-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinená vyhlasuje, že spáchala skutok, za ktorý je stíhaná a svoje konanie ľutuje.   

2) Obvinená XXXXX urobila iné vhodné opatrenie pre náhradu spôsobenej   škody   tým,  že   predmetnú   dopravnú  nehodu ohlásila v poisťovni XXXXX dňa 28.12.2012. Poškodená prehlásila, že od obvinenej náhradu škody, ktorú jej spôsobila prečinom podľa § 158 Tr. zákona nežiada, pretože jej už bola škoda poisťovňou XXXXX uhradená v plnom rozsahu.

3) Obvinená  zložila   na   účet   Okresnej  prokuratúry   XXXXX  XXXXX   čiastku  vo   výške   200,-€  /dvesto  Eur/, z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech  XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX

	V trestnej veci vedenej proti obvinenej XXXXX pre prečin  ublíženia na zdraví podľa § 158 Trestného zákona na tom skutkovom základe, že

- dňa 23.12.2012 v čase o 21.30 hod. v Košiciach na ul. Moldavskej viedla  osobné motorové vozidlo zn. Honda Jazz, XXXXX v smere od kruhového objazdu k XXXXX a z dôvodu nesprávnej techniky jazdy na zasneženej vozovke s vozidlom dostala šmyk, prešla s vozidlom do protismeru, kde narazila  do osobného motorového vozidla zn. Honda Civic , XXXXX ktoré viedol vodič XXXXX v smere ku kruhovému objazdu, pričom vo vozidle vodiča Vreseloviča sedela spolujazdkyňa XXXXX, ktorá pri dopravnej nehode utrpela ľahkú ujmu na zdraví, a to podvrtnutie krčnej chrbtice s dobou liečenia a práceneschopnosti 29 dní.

Odôvodnenie: 

	Uznesením  povereného príslušníka PZ, sp. zn. XXXXX zo dňa 07.06.2013 bolo vznesené obvinenie XXXXX  pre prečin ublíženia na zdraví podľa § 158  Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená a poškodená vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená urobila iné vhodné opatrenie tým, že predmetnú dopravnú nehodu oznámila v poisťovni XXXXX XXXXX dňa 28.12.2012, kde uviedla všetky potrebné údaje pre náhradu spôsobenej škody. Poškodená pri dohode o zmieri uviedla, že jej škoda bola uhradená zo strany poisťovne XXXXX

	Obvinená zložila na účet Okresnej prokuratúry XXXXX XXXXX finančnú čiastku vo výške 200,-€,  z ktorej 50% poukázala  na peňažnú pomoc  obetiam trestnej činnosti a zvyšných 50% poukázala v prospech XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ nebola súdne trestaná, v EKV nemá žiaden záznam, považujem takýto spôsob rozhodnutia za dostačujúci z hľadiska naplnenia účelu Tr. zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Igor Tokár
prokurátor